open-index/open-wikipedia-markdown huggingface dataset:
Fagertunveien (Oslo)

**Fagertunveien** (1-7, 2-12) er en vei på Bestum i bydel Ullern i Oslo. Den går som blindvei nordover fra Bestumveien mot Mærradalsbekken.

Veien fikk navn i 1917 etter eiendommen Fagertun (i nr. 4).

## Kilder
* 

## Eksterne lenker
*
Indonesia Open 2000 (badminton)

**[[Indonesia Open (badminton)|Indonesia Open 2000]]** i badminton ble avholdt i Jakarta, fra 19. juli til 23. juli 2000. Det var en femstjernes turnering og prispengene var på US$ .

## Spillested
*Senayan

## Finaleresultater

## Eksterne lenker
* Smash: 2000 Indonesian Open
Furuveien (Oslo)

**Furuveien** (3-43, 4-38) er en vei på Høyenhall i bydel Østensjø i Oslo. Den går fra Høyenhallveien til Svartdalsveien.

Navnet ble vedtatt 1926.
 
## Kilder
* 

## Eksterne lenker
*
Folke Bernadottes vei (Oslo)

**Folke Bernadottes vei** (1-47, 2-32) er en vei på Kringsjå i bydel Nordre Aker i Oslo. Den har form av en langtrukket, asymmetrisk hestesko på nordsiden av Minister Ditleffs vei. Det søndre løpet ender som blindvei på sørsiden av Minister Ditleffs vei.

Veien fikk navn i 1959 etter Folke Bernadotte, som organiserte de hvite bussene, som fraktet fanger ut av konsentrasjonsleirer.

Bebyggelsen langs veien er for en stor del boligblokker. Helt i nord — i nr. 21 samt i Sognsveien 221 og med egen adkomstvei — er Riksarkivet. Odd Fellow-hjemmet (seniorboliger) er i nr. 41-45 (helt i sør).

## Referanser


## Kilder
* 

## Eksterne lenker
* Oslo kommunes bydelsoversikt
Filerveien (Oslo)

**Filerveien** (1-17, 2-18) er en vei på Oppsal i bydel Østensjø i Oslo. Den går fra Mekanikerveien til Vetlandsveien. 

Veinavnet ble vedtatt i 1955. I området finnes også andre veier med navn knyttet til verftsindustrien. Veien har overveiende borettslagsbebyggelse.

## Kilder
* 

## Eksterne lenker
*
Fetsundgata (Oslo)

**Fetsundgata** (1-3; ingen partallsadresser) er en gate på Kampen i bydel Gamle Oslo. Den går fra Nittedalgata til Sons gate

Gaten fikk navn etter Fetsund i 1952. På Kampen finnes også en rekke andre gater med navn etter steder på Østlandet.

Gaten het tidligere Hakedalgaden og Hakadalsgata.

## Referanser


## Kilder
* 

## Eksterne lenker
* Oslo kommunes bydelsoversikt
Furumoen (Oslo)

**Furumoen** (1-11, 2-18) er en vei på Ljan i bydel Nordstrand i Oslo. Den går fra Gladvollveien til Herregårdsveien.

Navnet ble vedtatt i 1917. Ljan kirke er i nr. 12.

## Kilder
* 

## Eksterne lenker
*
Indonesia Open 2004 (badminton)

**[[Indonesia Open (badminton)|Indonesia Open]] 2004** i badminton ble avholdt i Jakarta, fra 13. desember til 19. desember 2004. Det var en femstjerners turnering og prispengene var på US$ .

## Final results

## Eksterne lenker
* http://www.tournamentsoftware.com/sport/tournament.aspx?id=82AC2EB6-9701-48A9-BE17-2256ED54E346
Furustien (Oslo)

**Furustien** er en gangvei på Furuset i bydel Alna i Oslo. Den går fra Furusetveien ved Furuset skole via Trygve Lies plass ved *Furuset senter* og til krysset mellom Grorudveien og Gransdalen. Det kan argumenteres for at stien består av adskilte deler, da det kan være vanskelig å oppfatte hvor løpet går forbi senteret.

Navnet ble vedtatt i 1979. Ingen hus har adresse knyttet til denne veien.
 
## Kilder
*
Furuset allé (Oslo)

**Furuset allé** (1A-31, 2-24) er en vei på Furuset i bydel Alna i Oslo. Den går fra Grorudveien til Ulsholtveien.

Navnet ble vedtatt i 1917.
 
## Kilder
* 

## Eksterne lenker
*
Halimium atriplicifolium

***Halimium atriplicifolium*** er en eviggrønn busk i solrosefamilien.

Den er rikt forgreinet og kan bli opptil 175 cm høy. Bladene er elliptiske. Blomstene er gule, 40–50&nbsp;mm, og sitter i kvaster. Arten vokser i kratt og åpen furuskog og er utbredt i det sentrale og sørlige Spania og i Marokko. 

## Litteratur
* 
* 

## Eksterne lenker
*
Furusetveien (Oslo)

**Furusetveien** (1-23, 6-12) er en vei på Furuset i bydel Alna i Oslo.

Navnet ble vedtatt i 1917.

Etter omlegging er veien i praksis delt i to adskilte stykker. Det ene går sørøstover fra Micheletveien og ender i en snuplass nær Jerikoveien. Det andre går videre sørøstover fra Jerikoveien forbi Furuset skole (nr. 15) og Muslim Senter Furuset (nr. 21). Veien krysser så E6 og Karihaugveien på en bro og ender i et sideløp til Kløfterhagen. Siste del av veien er gangvei.

## Referanser


## Kilder
* 

## Eksterne lenker
*
Absolute Hits 2014

***Absolute Hits 2014*** er et samlealbum som inneholder flere av de største hit-låtene i musikkåret 2014. 

Albumet kom ut 28. november 2014 ved siden av Absolute Music-serien. 

## Sporliste
### Spor cd1
# Meghan Trainor – «All About That Bass» 
# Sia – «Chandelier» 
# Gabriel Rios – «Gold» 
# Calvin Harris feat. John Newman – «Blame» 
# Pharrell Williams – «Happy» (From "Despicable Me 2") 
# Sam Smith – «Stay With Me» 
# Ariana Grande feat. Iggy Azalea – «Problem» 
# Hedegaard feat. Lukas Graham – «Happy Home» 
# Nico & Vinz – «When The Day Comes»
# AskIna Wroldsen – «Aliens (Her er jeg)» 
# Seinabo Sey – «Younger (Kygo Remix)» 
# Tove Lo feat. Hippie Sabotage – «Stay High (Habits Remix)» 
# David Guetta & Showtek feat. Vassy – «Bad» 
# Sheppard – «Geronimo» 
# donkeyboy – «Hero»

### Spor cd2
# Gabrielle – «5 fine frøkner» 
# Mr. Probz – «Waves (Robin Schulz Radio Edit)» 
# Clean Bandit feat. Jess Glynne – «Rather Be» 
# Aloe Blacc – «The Man» 
# Coldplay – «Magic» 
# Echosmith – «Cool Kids» 
# Admiral P feat. Nico D – «Engel» 
# Jason Derulo – «Trumpets» 
# Tiësto – «Red Lights» 
# Lilly Wood & The Prick and Robin Schulz – «Prayer in C» 
# Klingande – «Jubel» 
# AronChupa – «I'm an Albatraoz» 
# The Chainsmokers – «#SELFIE  (Botnek Remix)» 
# Katastrofe – «Maria» 
# Anders Nilsen – «Salsa Tequila»

## Eksterne lenker
Absolute Hits 2014 på Platekompaniet
Spray

**Spray** kan vise til:
* Sprayboks eller innholdet i denne
* Hårspray
* Nesespray
* Pepperspray
* Spray (fotball)

* Spray-demningen, en demning med et vannkraftverk i Canmore, provinsen Alberta, Canada
* «The Spray», båten Joshua Slocum brukte da han som den første seilte jorden rundt alene
* Spray Network, en svensk nettportal og tidligere eier av *Nettavisen*

## Eksterne lenker
*
Arild Hovland

**Arild Hovland** (født 19. oktober 1960, opprinnelig fra Sandnes i Rogaland) er en norsk sosialantropolog. Han tok cand. polit.–graden i 1992 og dr. polit.-graden i 1999 ved Institutt for sosialantropologi, Universitetet i Oslo.

Hovland har arbeidet som dekan ved Høgskolen i Telemark og Høgskolen i Sørøst-Norge siden 2003. Han fullførte to fulle åremål ved Fakultetet for allmennvitenskapelige fag i Bø, og begynte på et tredje ved det samme fakultetet. I 2012 overtok han ansvaret for Fakultet for estetiske fag, folkekultur og lærerutdanning på Notodden. Høsten 2016 ledet han dette fakultetet samt Fakultet for humaniora og utdanningsvitenskap ved Høgskolen i Sørøst-Norge. Han har tidligere vært ansatt ved Høgskolen i Oslo som leder for daværende Senter for flerkulturelt og internasjonalt arbeid (SEFIA) og Norsk institutt for forskning om oppvekst, velferd og aldring (NOVA) i Oslo. Ved sistnevnte var han forsker og forskningsleder.

Fra 2016 til 2020 var han dekan ved Fakultet for humaniora, idretts- og utdanningsvitenskap ved Høgskolen / Universitetet i Sørøst-Norge. I januar 2022 tiltrådte han som prorektor for forskning og utvikling ved Høgskolen i Innlandet.  

## Referanser


## Eksterne lenker
* Arild Hovland  – *Høgskolen i Telemark*
Kozarska Dubica

**Kozarska Dubica** er en by og kommune i Republika Srpska i Bosnia-Hercegovina. Byens sentrum ligger ved elven Unas høyre bredd. Kommunen grenser dermed til Kroatia i nord, Bosanska Gradiška i øst, Prijedor i sør og Bosanska Kostajnica i vest. Ved Donja Gradina renner Una ut i Sava. Kommunen omfatter 499 km² og har ca. 31&nbsp;000 innbyggere.

Etter Bosniakrigen ble byens prefiks *Bosanska* byttet med *Kozarska*. Det siste viser til Kozarafjellene i sør. *Dubica* kommer av det slaviske ordet *dub* for eik; *dubnica* betyr båt laget av eiketre. 

Internasjonale grenseoverganger til Kroatia finnes i byens sentrum og ved broen mellom Donja Gradina og Jasenovac. Broen ved Donja Gradina ble i 2012 åpnet for nyttetrafikk.  

Innenfor kommunens grenser finnes klosteret Moštanica  ca. 12 kilometer i sørlig retning, ved foten av Kozarafjellene. Ved Donja Gradina hadde konsentrasjonsleiren Jasenovac et henrettelsested. 

Byens våpen viser blant annet elven, klosteret Moštanica, eikeblader og eikenøtter.  

Befolkningen fordeler seg med ca. 12&nbsp;000 i byen og 19&nbsp;000 på landsbygda. Den omfatter ca. 31&nbsp;000 serbere, 2&nbsp;700 bosnjaker, 200 kroater og 200 med annen etnisk tilhørighet.

## Bilder

Vieux Dubica.jpg|Gammelt bilde av Dubica, med klosteret og fjellene i bakgrunnen.
Manastir Moštanica RS.JPG|Klosteret Moštanica
Crkva u Dubici.jpg|Den serbisk-ortodokse kirken.
Drvored u Dubici.JPG|Allé i byen.


## Referanser


## Eksterne lenker
*
Gamle Trondheimsveien (Oslo)

**Gamle Trondheimsveien** (3-5, 2-6) er en vei i bydel Stovner i Oslo.
Den går nordøstover fra Trondheimsveien like sør for kommunegrensen, og det meste av veien er i Nittedal kommune. Den utgjorde tidligere en del av kongeveien nordover.

## Litteratur
* 

## Eksterne lenker
*
Gangstuveien (Oslo)

**Gangstuveien** (1-31, 2-32) er en vei på Kalbakken i bydel Grorud i Oslo. Den går fra Nordtvetveien til Nordlisvingen. Det er også forbindelse til Grorudveien.

Veinavnet ble vedtatt i 1951 etter plassen Gangstuen

## Litteratur
* 

## Eksterne lenker
*
Gartnerveien (Oslo)

**Gartnerveien** (3A-15B, 2-14) er en vei på Høyenhall i bydel Østensjø i Oslo. Den går fra Kildals vei til Manglerudveien.

Veinavnet ble vedtatt i 1917.

## Litteratur
* 

## Eksterne lenker
*
Fagerlitrappa (Oslo)

**Fagerlitrappa** er en vei på Høyenhall i bydel Østensjø i Oslo. Den går som en bratt, smal blindvei nordvestover ned fra Furuveien og ender foran en husrekke midt i lia. Det er gangveiforbindelse rundt husrekken og via trapper videre ned til veien Fagerlia.

Bebyggelsen i veien har adresse Furuveien. Ingen hus har adresse knyttet til Fagerlitrappa.

## Kilder
* 

## Fotnoter
Sør-Korea under Asiamesterskapet i friidrett 2000

**Sør-Korea** deltok som vertsnasjon i Asiamesterskapet i friidrett 2000 som ble arrangert i 2000 i Jakarta i Indonesia. Utøvere fra Sør-Korea tok åtte medaljer i mesterskapet.

## Medaljevinnere

## Eksterne lenker
* GBR Athletics
Sophie Bonnevie

**Sophie eller Sofie Bonnevie** er navnet til flere personer:

* Sofie Bonnevie (1853&ndash;1944), finsk sangerinne og lærer
* Sophie Augusta Bonnevie (1864&ndash;1924), norsk salmedikter og lærer
Carl Friedrich Lessing

**Carl Friedrich Lessing** (født 15. februar 1808 i Breslau, død 5. juni 1880 i Karlsruhe) var en tysk maler, far til billedhuggeren Otto Lessing og brorsønns sønn av Gotthold Efraim Lessing. Han malte både landskap og historiske motiver.

## Liv og virke
Lessing ble som 14-åring sendt av sin far for å studere byggefag, men avbrøt og studerte så uten farens tillatelse i tre år under Heinrich Anton Dähling ved det prøyssiske kunstakademi i Berlin og fulgte med vennen Wilhelm von Schadow da denne i 1826 ble leder av kunstakademiet i Düsseldorf. Der var han med på å legge grunnlaget for den såkalte «Düsseldorfskolen». Da Schadow i 1830 dro til Italia, overtok Lessing hans stilling ved kunstakademiet og utøvde sterk innflytelse på *Düsseldorfskolen*s utvikling.

## Referanser


## Litteratur
* Friedrich von Weech: *Carl Friedrich Lessing.* I: *[[Badische Biographien]]*. G. Braun, Karlsruhe 1881, s. 76–81 (Digitalisert).
* 
* Arend Buchholtz (Bearbeitung): *Die Geschichte der Familie Lessing.* Berlin 1909, Bd. II
* Ingrid Jenderko-Sichelschmidt: *Die Historienbilder Carl Friedrich Lessings.* Köln 1973.
* Vera Leuschner: *Carl Friedrich Lessing (1808–1880). Die Handzeichnungen.* 2 bind. Köln/Wien 1982. [Dissertationen zur Kunstgeschichte; 14]
* 
* Jörg Kuhn: *Otto Lessing 1846–1912, Bildhauer, Kunstgewerbler, Maler. Leben und Werk eines Künstlers des Späthistorismus unter besonderer Berücksichtigung seiner Tätigkeit als Bauplastiker.* Phil. Diss. Freie Universität Berlin 1994
* Martina Sitt (utg.): *Carl Friedrich Lessing. Romantiker und Rebell.* Donat, Bremen 2000, ISBN 3-934836-04-6

## Eksterne lenker
*
Crossing Jordan

***Crossing Jordan*** er en amerikansk kriminal- og dramaserie som gikk på NBC fra 2001 til 2007. I serien møter man Jill Hennessy som dr. Jordan Cavanaugh, en rettsmedisiner som jobber for Massachusetts Office of the Chief Medical Examiner. I motsetning til mange kriminalserier fokuserer *Crossing Jordan* på rettsmedisinerne i stedet for politiet.

Serien har hatt flere crossover-episoder med TV-programmet *[[Las Vegas (TV-serie)|Las Vegas]]*.

## Handling
Dr. Jordan Cavanaugh er en rettsmedisinsk patolog som mistet jobben sin ved legekontoret i Boston. Hennes lidenskap for å løse drap strekker seg ofte langt utover obduksjonsrommet.

Jordan og faren hennes, en vanæret tidligere politi-etterforsker fra Boston, løser ofte ulike forbrytelser sammen. Drivkraften i Jordans liv og karriere er forbrytelsen hun brukte lengst tid på å oppklare: Drapet på hennes egen mor.

## Medvirkende
### Hovedkarakterer
* Jill Hennessy som dr. Jordan Cavanaugh
* Miguel Ferrer som dr. Garret Macy 
* Ravi Kapoor som dr. Mahesh «Bug» Vijayaraghavensatanaryanamurthy «Vijay»
* Kathryn Hahn som Lily Lebowski.
* Steve Valentine som dr. Nigel Townsend
* Jerry O`Connell som Woodrow «Woody» Wilson Hoyt

### Tidligere hovedkarakterer
* Ken Howard som Maximillian «Max» Cavanaugh
* Mahershalalhashbaz Ali som dr. Trey Sanders
* Lorraine Toussaint som dr. Elaine Duchamps
* Ivan Sergei som dr. Peter Winslow
* Leslie Bibb som Tallulah «Lu» Simmons

### Andre karakterer
* Susan Gibney som Renee Walcott
* David Monahan som Matt Seely
* Wallace Shawn som dr. Howard Stiles
* Emy Coligado som Emmy
* Ethan Sandler som Jeffrey Brandau
* Brooke Smith som dr. Kate Switzer
* Michael T. Weiss som James Horton
* Jennifer Finnigan som dr. Devan Maguire
* Arija Bareikis som Annie Capra
* Eugene Byrd som dr. Sidney Trumaine
* Charles Mesure som J.D. (John Douglas) Pollack
* Jeffrey Donovan som William Ivers
* Amy Aquino som Lois Carver
* DW Moffet som Eddie Winslow

### Mindre karakterer
* Brian Stokes Mitchell som Jay Myers
* Jack Laufer som Herman Redding
* Camille Guaty som Luisa Santana
* Brian Kimmet som Oliver Titleman
* Charlie O’Connell som Calvin «Cal» Coolidge Hoyt
* Lesley Ann Warren som Arlene Lebowski
* Boris Kodjoe som Elliot Chandler

## Episoder
* Liste over episoder av Crossing Jordan

## Eksterne lenker
*
Setning (andre betydninger)

**Setning** kan referere til:

*Setning (grammatikk), den minste grammatiske enhet, som på norsk normalt minst skal ha et verbal og et subjekt, altså en handling og noe som utfører handlingen.
*Setning (matematikk), et bevist matematisk uttrykk
* en langsom sammensynkning undergrunnen på grunn av mekanisk belastning - se Subsidens
Kapteinsgård

**Kapteinsgård** eller Chefsgaard som den også ble benevnt; - er en dagligtalebetegnelse på en type embetsgård, bebodd av løytnanter, kapteiner eller majorer på 1700- og 1800-tallet. Bakgrunnen for begrepet er at da Hæren ble omorganisert i 1628, ble det bestemt at offiserene ble lønnet ved at de fikk embetsgårder som de drev for egen regning. Ordningen ble formalisert i 1791, og slike gårder var videre på 1800-tallet den typiske bolig for en sjef for et kompani, som normalt var en kaptein eller rittmester, hvis det gjaldt et kompani med dragoner. 

Flere av eidsvollsmennene var offiserer som bodde på kapteinsgårder, som Frederik Hartvig Johan Heidmann og Eilert Waldemar Preben Ramm.

Livet på en kapteinsgård er særlig skildret i Jonas Lies roman Familien på Gilje.

## Referanser


## Litteratur
* Janne Wilberg: *Militære anlegg i 1814*, i Jørn Holme: *De kom fra alle kanter - Eidsvollsmennene og deres hus*, Cappelen Damm 2014, s. 66 - 83. ISBN 978-82-02-44564-5
Ilja Sjumov

**Ilja Stepanovitsj Sjumov** (1819–1881) var en russisk sjakkmester og -komponist.

Sjumov var offiser i den russiske Østersjøflåten i 18 år fram til 1847. Etter at han fikk tjeneste i marineministeriet i St. Petersburg startet han opp intensive sjakkstudier og kom relativt hurtig opp på nivå med tidens beste russiske sjakkspillere, Aleksandr Petrov og Carl Jaenisch. Howard Staunton inviterte både Sjumov og Jaenisch til den store internasjonale sjakkturneringen i London 1851, men ingen av dem hadde anledning til å reise.

I St. Petersburg 1854 spilte Sjumov to matcher mot Jaenisch, de endte 3-5 og 7-5. I 1862 ble han slått av østerrikeren Ignaz von Kolisch med 2-6, og i 1875 av Szymon Winawer med 2-5. Etter Petrovs død i 1867 ble Sjumov regnet som den beste sjakkspilleren i Russland. Han var medgrunnlegger av  *St. Petersburgs sjakklubb* i 1869, og startet samme år en sjakkspalte i *Vsemirnaja Illjustrazija*. Etter Sjumovs død overtok Mikhail Tsjigorin denne spalten. 

De russiske mestrene Emanuel Schiffers og Adolf Albin var blant Sjumovs elever.

Til tider lå Sjumov på andreplass på verdensranglista. Ifølge Chessmetrics oppnådde han sin høyeste historiske ELO-rating med 2489 i oktober 1863, mens andre historiske systemer bedømmer utviklingen noe annerledes.

Sjumov komponerte omtrent 200 sjakkproblemer.  I 1867 ga han ut en samling med de 84 beste oppgavene. Hans spesiale var å veve underholdende temaer, eksempelvis av historisk eller politisk karakter inn i problemene.

## Sjakkproblem


;Løsning: 
1. Sxg2 exd5 2. Te3+ Lxe3 3. Se1 matt

## Referanser


## Eksterne lenker
* 
* ''Biographical data about Endgamestudy composers/authors''
* Partier av Sjumov (søk på «Ilya Shumov»), chesstempo.com
Lorentz Peter Jessen

**Lorentz Peter Jessen** (født 13. september 1777 i Kristiansund, død 6. juni 1837 på Senja) var en norsk kjøpmann på Klauva i Lenvik, som 1. august 1814 ble valgt som første stortingsrepresentant fra Finmarkens Amt (som i dag omfatter Troms og Finnmark fylker. Jessen møtte imidlertid ikke til Det overordentlige Stortinget i 1814 eller det første ordinære Storting i 1815. Her ble andre valgt.

## Referanser


## Litteratur
* Harald G. Johnsen og Olav Austlid: *Lorentz Peter Jessen og handelsstedet Klauva på Senja*, i Jørn Holme: *De kom fra alle kanter - Eidsvollsmennene og hus*, Cappelen Damm 2014, s. 484 - 486. ISBN 978-82-02-44564-5

## Eksterne lenker
* Nord-Norge avskåret fra Eidsvoll fra Arkivverket
Niels Juel Drejer

**Niels Juel Drejer** (født 21. mai 1775 på Fyn i Danmark, død 6. juni 1862 i Molde) var en norsk prest fra Hammerfest som 1. august 1814 ble valgt som representant til Stortinget fra Finmarkens Amt som i dag tilsvarer Troms og Finnmark fylker. Han møtte imidlertid ikke til Det overordentlige Stortinget i 1814 eller Stortinget i 1815. Her ble andre valgt.

## Referanser


## Litteratur
* Kristian Husvik Skancke: *Niels Juel Drejer og prestegården i Hammerfest*, i Jørn Holme: *De kom fra alle kanter - Eidsvollsmennene og deres hus*, Cappelen Damm 2014, s. 489 - 490. ISBN 978-82-02-44564-5

## Eksterne lenker
* Nord-Norge avskåret fra Eidsvoll fra Arkivverket
Bølerbakken (Oslo)

**Bølerbakken** (1A-15E, 2-8) er en vei på Bøler i bydel Østensjø i Oslo. Den går fra Kringkollen til Guristuveien.

Veinavnet ble vedtatt i 1955. Veien har blokk- og småhusbebyggelse.

## Kilder
* Oslo byleksikon

## Eksterne lenker
*
Henrik Larsen Skjæret

**Henrik Larsen Skjæret** (født i 1781 eller 1782 i Balsfjord, død 16. mars 1855 samme sted) var en norsk bonde og tømmermann som 1. august 1814 ble valgt som representant fra Finmarkens Amt som i dag tilsvarer Troms og Finnmark fylker. Han dro til Bodø for å komme til Stortinget, men returnerte da han fikk beskjed om at Det overordentlige Storting i 1814 var avholdt. 

På hans hjem Skjæret i Balsfjord står en liten tømmerlåve igjen fra hans tid rundt 1814. Låven ble restaurert og fredet av Riksantikvaren i september 2014 i forbindelse med Grunnlovsjubileet 1814-2014.

## Referanser


## Litteratur
*Olav Austlid og Oddvar Svendsen: *Henrik Larsen og gården Skjæret i Balsfjord*, i Jørn Holme (red): *De kom fra alle kanter - Eidsvollsmennene og deres hus*, Cappelen Damm 2014, s. 487 - 488. ISBN 978-82-02-44564-5
Tuberaria guttata

***Tuberaria guttata*** er en plante i solrosefamilien.

Den er en lav, hårete, ettårig urt. Ved basis har den en bladrosett, og stengelen er opprett og lite forgrenet. Bladene er lansettformede med tre nerver. Blomstene er gule, 10–20&nbsp;mm, og sitter i små klaser. Kronbladene har en sjokoladebrun eller purpur flekk innerst.

Arten vokser i maquis, garrigue og på tørre steder med sand eller gras. I Vest-Europa vokser den på tynn jord sammen med røsslyng og gulltorn. Den er utbredt i hele middelhavsområdet og finnes også i Vest-Europa nordover til Irland, Sør-England, Nederland og Tyskland. 

## Litteratur
* 
* 
* 

## Eksterne lenker
*
Bølersvingen (Oslo)

**Bølersvingen** (1-21, 2-18H) er en vei på Bøler i bydel Østensjø i Oslo. Den går fra Bølerveien til Kringkollen.

Veinavnet ble vedtatt i 1955. Bebyggelsen består av eneboliger, tomannsboliger, rekkehus og lave hus.

## Kilder
* Oslo byleksikon

## Eksterne lenker
*
Dalsveien (Oslo)

**Dalsveien** (1-61, 6-82) er en vei som går fra Smestad til Slemdal  i bydel Vestre Aker i Oslo. Den går fra Ring 3 i sør og ender som blindvei nord for Dagaliveien.

Navnet hadde vært i bruk en stund da det ble offisielt vedtatt i 1907.

Veien har for en stor del villabebyggelse. Husmannsplassen Holtet (under Østre Holmen) er i nr. 82.

## Kilder
* Oslo byleksikon: Dalsveien

## Eksterne lenker
*
Dalskroken (Oslo)

**Dalskroken** (3A-5, 4-6) er en vei på Smestad i bydel Vestre Aker i Oslo. Det er en kort blindvei på vestsiden av Dalsveien.

Navnet ble vedtatt i 1944.

## Kilder
* Oslo byleksikon: Dalskroken

## Eksterne lenker
*
Knuth’s up-arrow notation

**Knuth's up-arrow notation**, eller «Pilnotering», er en matematisk fremgangsmåte måte for å beskrive meget store tall.
Den ble innført av Donald Knuth i 1972.

## Fremstilling
### Enkelt pil (↑)
a↑b er det samme som ab
3↑3 blir da det samme som 33=27

### Dobbel pil (↑↑)
A dobbel pil B blir A^A^A... B ganger,
a↑↑b = a↑(a↑(...↑a)) = a^a^a... b antall ganger.
3↑↑4 blir da 3333.
3↑↑3 blir 333 = 327 = 7 625 597 484 987

### Trippel pil (↑↑↑)
a ↑↑↑ b = a↑↑(a↑↑(a↑↑(...↑↑a) B antall ganger
3 ↑↑↑ 3 = 3↑↑(3↑↑3) = 33......33 og dette er 7 625 597 484 987 siffer høyt.

### Firedobbel pil (↑↑↑↑)
a↑↑↑↑b = a↑↑↑(a↑↑↑(...↑↑↑a) B antall ganger
3↑↑↑↑3 = 3↑↑↑(3↑↑↑3) = 33333...... 7 625 597 484 987 ganger.

## Referanser
Holmenveien (Oslo)

**Holmenveien** (1-99, 2-72) er en vei som går fra Vinderen til Smestad i bydel Vestre Aker i Oslo. Den begynner ved Slemdalsveien, ved Vinderen stasjon på Holmenkollbanen, og går nordvestover. Et stykke etter at den har krysset Ring 3 på en bro, følger et nokså svingete parti i Grimelund-området. Etter Dalsveien går veien mot sørvest og deretter sør og ender i en snuplass med bom på motsatt side. En liten rest fortsetter etter bommen ned mot Bakkekroen ved Smestadkrysset.

Navnet ble vedtatt i 1907, men veien er eldre. Før 1904–1905 fulgte den løpet til Tråkka via Østre Holmen.

Mye av veien har villabebyggelse, en god del fra tiden omkring den første verdenskrig. Blant disse er arkitekten Carl Berners egen villa i nr. 32, samt villa Alvim i nr. 21, som Berner tegnet sammen med sin bror Jørgen Berner for Eugène Didriksen. Senere kom det til enkelte små blokker og andre nyere bygg, f.eks. nr. 14 (ark. Eigil Ramsfjell), nr. 16 (ark. A38 Arkitekter) og nr. 36 (tre hus tegnet av Niels Torp, oppført 2004). Ved Vinderen er en rekke forretningsgårder.

I 1959 kjøpte statsråd Gunnar Bøe Holmenveien 20Jens Haugland: *Dagbok frå Kongens råd*, Samlaget, Oslo 1986, ISBN 82-521-2639-1 (s. 76) av en skipsreder for 450&nbsp;000 kroner. Med en årslønn på 29&nbsp;000 kroner satte Bøe seg dermed i svimlende gjeld. Regjeringen hadde invitert den sovjetiske partisjefen Nikita Khrustsjov på statsbesøk til Norge, og Oscarshall ville være passende bolig, om det ikke var så brannfarlig. Så ble statsbesøket avlyst. Gunnar Bøe satt da med en gjeld på nesten en halv million, mens offentligheten spurte seg hvordan en statsråd uten formue så seg råd til et slikt eiendomskjøp. POT mente ifølge Alf R. Jacobsen at Bøe hadde fått hjelp fra KGB. Ifølge den sovjetiske avhopperen Vasilij Mitrokhin mottok Bøe gjennom årene ialt kr 110&nbsp;000 fra sin føringsoffiser Alexander Startsev. Dette var den kalde krigens tid, med Berlinmuren og Cuba-krisen.«Statsråden fra Bergen var i årevis mistenkt for å være KBG-agent», *[[Bergens Tidende]]* 14. juli 2023 

## Noen hus langs veien

Fil:Smestad holmenveien 62 rk 164841 IMG 2383.JPG|Nr. 62
Fil:Smestad holmenveien 71 rk 164922 IMG 2403.JPG|Nr. 71
Fil:Smestad holmenveien 77 rk 164818 IMG 2397.JPG|Nr. 77
Fil:Smestad holmenveien 85 rk 164444 IMG 2393.JPG|Nr. 85

## Referanser


## Kilder
* 

## Eksterne lenker
*
Drøbakgata (Oslo)

**Drøbakgata** (1-5B, 10A-12) er en vei på Sagene (bydel Sagene) i Oslo. Den går fra Hortengata til Mogata.

Navnet ble vedtatt i 1879. I området finnes også flere andre gater med navn etter steder på Østlandet. Gaten har blokkbebyggelse.

## Kilder
* 

## Eksterne lenker
*
1992 i Sør-Korea

__NOTOC__
Begivenheter i året **[[1991]] i [[Sør-Korea]]**.

## Statsledere
*Statsminister: Chung Won-shik inntil 8. oktober, deretter Hyun Soong-jong

## Hendelser
* 8. oktober - Hyun Soong-jong blir Sør-Koreas statsminister og erstatter Chung Won-shik.

## Fødsler
* 6. mai - Byun Baek-hyun, sanger
* 6. juni - HyunA, danse-pop idol, sanger, danser, rapper, designer, modell
* 5. september - Cha Sun Woo, skuespiller, rapper og sanger
* 18. september – Amber Liu, sanger
* 21. september - Chen, sanger
* 26. september - Yoo Ah Ra, danser og sanger 
* 27. november - Park Chan-yeol, sanger og rapper

## Referanser
Disenveien (Oslo)

**Disenveien** (1-53, 2-16F) er en vei på Disen i bydel Nordre Aker i Oslo. Den går fra Haraldsheimveien til Traverveien.

Navnet ble vedtatt i 1905. Opprinnelig var dette adkomstvein til Disen gård fra Trondheimsveien.

## Referanser


## Kilder
* Oslo byleksikon: Disenveien

## Eksterne lenker
*
Th. Kittelsens vei (Oslo)

**Th. Kittelsens vei** (1-9C, 2A-18D) er en vei på Abbediengen i bydel Ullern i Oslo. Den går mellom Abbedikollen og Gråbrødreveien.

Veien fikk navn i 1939 etter maleren Theodor Kittelsen.

## Kilder
*  

## Eksterne lenker
*
Francisco López Caro

**Francisco López Caro** (født 1598, død 1661) var en spansk maler fra barokken. Han var født i Sevilla og elev av Juan de las Roelas. Svært lite er kjent om ham, bortsett fra at han oppholdt seg og malte i Sevilla til rundt 1660, og så dro til Madrid, der han bodde resten av livet. Han døde i 1662. Arbeidene hans var hovedsakelig portretter. Noen er i private samlinger i Madrid, Salamanca, Granada og Sevilla.

Sønnen og eleven Francisco Caro (født i Sevilla i 1627 og død i Madrid i 1667) var også maler.

## Referanser
Spagettifisering

**Spagettifisering** er et begrep som innen astrofysikk som beskriver hvordan tidevannskrefter kan påvirke et himmellegeme, eller objekt, når dette befinner seg i et inhomogent gravitasjonsfelt. Effekten på objektet/legemets er vertikal strekk og horisontal kompresjon, eller spagettifisering.

I de mest ekstreme tilfellene, som innen for gravitasjonsfeltet til et sort hull, er kreftene så store at ingen objekt tåler det, uansett hvor sterke komponentene i strekk.

## Kilder
;General references
* 
*''Neil DeGrasse Tyson: Death by Black Hole'' (med forklaring av begrepet (engelsk)
Havna allé (Oslo)

**Havna allé** (1-15, 2-14) er en vei på Vinderen i bydel Vestre Aker i Oslo. Den går som blindvei sørover fra Rasmus Winderens vei.

Veien fikk navn i 1932 etter eiendommen Havnen i nr. 7, som tilhørte Østre Gaustad gård.

Veien er kjent for 13 funkisvillaer fra 1931-33. Tolv ble tegnet av Sverre Aasland og Arne Korsmo, mens den siste ble tegner av Korsmo og Knut Knutsen. Korsmo bodde selv i nr. 12. Aller best kjent er Villa Dammann i nr. 15.

## Referanser


## Kilder
* 

## Eksterne lenker
* 
* Funkisvandring på Vinderen
Harlow (film)

***Harlow*** er en amerikansk biografisk dramafilm fra 1965, basert på livet til skuespillerinnen Jean Harlow. Filmen er regissert av Alex Segal og produsert av William Sargent jr. og Lee Savin. I hovedrollene spiller Carol Lynley, Efrem Zimbalist jr., Ginger Rogers og Barry Sullivan. Manus er skrevet av Karl Tunberg.

Filmen ble utgitt fem uker før en konkurrerende film med samme tittel. Denne hadde Carroll Baker i hovedrollen som Harlow.

## Handling
Skuespiller Marc Peters legger merke til Jean Harlow i bakgrunnen på en Helan og Halvan-film, og han tipser filmstudio-mogulen Jonathan Martin om henne. Harlow blir en suksess, nærmest over natten. Hun er ikke formelt utdannet som skuespiller, og blir derfor hånet av den langt mer erfarne skuespilleren William Mansfield. Men hennes sex-appeal gjør henne snart til en berømt Hollywood-stjerne.

Men Harlows mor Mama Jean utnytter raskt datterens penger og berømmelse, og Harlow gifter seg impulsivt med den impotente og suicidale Paul Bern. Men skuespillerinnen Marie Dressler overtaler henne til å ta yrket sitt langt mer seriøst. Noe hun tar på alvor, og imponerer filmstudioene - og William Mansfield, som forelsker seg i henne. Imidlertid dør Jean Harlow i 1937.

## Medvirkende
* Carol Lynley som Jean Harlow
* Efrem Zimbalist jr. som William Mansfield
* Ginger Rogers som Mama Jean Bello
* Barry Sullivan som Marino Bello
* Hurd Hatfield som Paul Bern
* Lloyd Bochner som Marc Peters
* Hermione Baddeley som Marie Dressler
* Audrey Totter som Marilyn
* John Williams som Jonathan Martin
* Audrey Christie som Thelma
* Michael Dante som Ed
* Jack Kruschen som Louis B. Mayer
* Celia Lovsky som Maria Ouspenskaya
* Robert Strauss som Hank
* Sonny Liston som bokser

## Mottakelse
Filmen ble dårlig mottatt. Howard Thompson i *[[The New York Times]]* var svært lite imponert og kalte filmen «ulidelig kjedelig». Han mente også filmen var «tarvelig», manglet energi og at den ikke gjorde en rettferdig fremstilling overfor Harlow selv.

## Referanser


## Eksterne lenker
*
Dastgah

**Dastgāh** () er et musikalsk modalsystem i tradisjonell persisk kunstmusikk. Persisk kunstmusikk består av tolv modalskalasystemer eller *dastgāher*; til tross for at det egentlig finnes 50 eller flere *dastgāh*er, regner musikkteoretikere til et sett på tolv grunnleggende systemer. En *dastgāh* er en meloditype som utøveren lager ekstemporerte fremføringer på grunnlag av. 

Hver *dastgāh *består av syv grunnleggende noter, pluss en rekke variable noter benyttet som ornamentering og modulering. Hver *dastgāh* er en bestemt modalvariasjon til et utviklingsløp (*sayr*) som er bestemt av den forut foreskrevne sekvensrekkefølge, og kretser rundt 365 sentrale kjernemelodier kjent som *[[gusheh]]*er (hver av disse melodier er en *gusheh*) som den enkelte musiker blir fortrolig ved ved erfaring og absorpsjon. Den  kentoniseringsprosess er personlig, og er en subtil og dyp tradisjon. Den fullstendige samling av alle *gusheh*er og *dastgāh*er omtales som *[[radif (musikk)|radif]]*, og er nå medregnet på UNESCOs liste over kulturarven.

*Dastgāh*systemet har hatt stor innflytelse på *[[Arabisk maqam|maqam]]*systemet innen arabisk musikk, begge forankret i Sassanide-Persias melodier som gradvis ble til islamsk fellesarv etter den islamske erobringen av Persia på 600-tallet.

Systemet med tolv *dastgāh*er og *gusheh*er er forblitt omtrent uforandret fra det ble kodifisert av mestermusikere på 1800-tallet, særlig av Mîrzā Abdollāh Farāhāni (1843–1918). Ingen nye* dastgāh*er eller større *gusheh*er har fått feste etter den kodifiseringen. Når det i moderne tid er blitt utviklet en *āvāz* eller *dastgāh*, har det så godt som alltid vært ved lån fra de allerede eksisterende *dastgāh*er og *gusheh*er, og ikke ved ukvalifisert innovasjon. 

## De syv dastgaher
Det følgende er en liste over de syv dastgāher og syv aavaaz:

* Se'gāh (tredje plass)
* Chahār'gāh (fjerde plass)
* Rāst-Panj'gāh (femte plass)
* Šur
:*Bayāt-e Tork*  (tidligere kalt *Bayāt-e Zand*, før Qajardynastiets seier over Zanddynastiet)
:*Abu'atā*
:*Dashti*
:*Afshāri*
: Bayāt-e Kord
: Māhur
* Homāyoun
:*Esfahān*
:  *Shushtari*
* Navā

## Referanser
Ernst Otto Beckmann

**Ernst Otto Beckmann** (født 4. juli 1853 i Solingen, død 12. juli 1923 i Berlin), var en tysk kjemiker.

Beckmann ble professor i Giessen i 1891, i Erlangen i 1892 samt i Leipzig i 1897, der han grunnla et laboratorium for anvendt kjemi. Årene 1911-21 var han leder av Kaiser-Wilhelm-Gesellschafts kjemiske institutt i Dahlem (Berlin). Beckmanns viktigste arbeider handler om næringsmiddelskjemi, de eteriske oljers kjemi, undersøkelser vedrørende oksimidoforeningenes isomeriforhold samt utarbeidelsen av fysikalsk-kjemiske arbeidsmetoder. Han konstruerte også et meget nøyaktig termometer med kvikksølvfylling samt apparater for å bestemme molekylvekter.

## Referanser
Nøisomhed

**Nøisomhed**, **Nøysomhet** (gnr. 29, bnr. 5) på Fannestranda i Molde er en eiendom fra slutten av 1700-tallet (den gang i Bolsøy). Hovedbygningen ble oppført i 1797 av dansken Matthias Joacim Goldt, som var landfysikus i Romsdal amt og lege ved Reknes hospital. Eiendommen var opprinnelig ment som et landsted, men Goldt bosatte seg på Nøisomhed fra ca. 1800. Hovedbygningen er oppført i palladiansk stil, i en variant av 1700-tallets nyklassisisme. De karakteristiske stiltrekkene er søylegangen av tre som omgir bygningen, og det bratte valmtaket med svai. Midtaksen er aksentuert med en bred takark. Hagen ble også anlagt på slutten av 1700-tallet, og gikk helt ned til Fannestrandvegen og Romsdalsfjorden. 

Etter Goldt var Peder L. M. Bull eier av Nøisomhed noen år, før eiendommen ble overtatt av amtmann Ole Hannibal Sommerfeldt, som flyttet inn i 1808. Han oppførte fløybygningen med kontor for amtmannsembetet. Allerede i 1812 ble eiendommen solgt videre til den nye amtmannen, og eidsvollsmannen Hilmar Meincke Krohg stod som eier frem til sin død i 1851. Deretter var Nøisomhed eid av Krohgs enke og sønn, før kjøpmannen Bastian Width overtok i 1870 som den første av en lang rekke kjøpmenn.

Hovedbygningen ble fredet av Riksantikvaren i 1923.

I 1996 ble eiendommen overtatt av Berg Jacobsen Gruppen med Erik Berg og Stig Jacobsen i spissen. De restaurerte eiendommen og oppførte et nytt kontorbygg, og gjenskapte dermed det opprinnelige tunet.

## Litteratur
*Christ Allan Sylthe: «Hilmar Meincke Krohg og Nøisomhed i Molde»*, *i Jørn Holme: *De kom fra alle kanter: Eidsvollsmennene og deres hus*, Cappelen Damm 2014. ISBN 978-82-0244564-5
*Bjørn Austigard og Signy Jakobsen, *[http://urn.nb.no/URN:NBN:no-nb_digibok_2011081808118 Nøisomhed gjennom 200 år]: 1797–1997: fra amtmannsgård til kjøpmannskap*. Tegninger: Nils Fiske. [Hakon Møre og Berg Jacobsen Gruppen], Molde 1997. .

## Eksterne lenker
*
Geir Rebbestad

**Geir Arne Rebbestad** (født 1960) er en norsk musiker, sanger, produsent, kor- og ensembleinstruktør. Han var gründer, medeier og driver av lyd til bilde-selskapet Ambience Produksjon AS (2000–2007).

Rebbestad har blant annet vært daglig leder i Oslo Domkor, vært direktør i Det Norske Blåseensemble i Halden og direktør i Kristiansand symfoniorkester. I tillegg har han vært instruktør og sangprodusent for flere store filmprodusenter, blant annet Disney. Han har medvirket i en rekke musikaloppsetninger ved Oslo-teatrene både som sanger og musiker, samt i flere titalls innspillinger/TV-produksjoner med kjente artister.

## Diskografi
* Møre og Romsdal for Afrika: *Vis at du bryr deg/Love Isn't Love* (1986)
* Tore Hansen: *[[Sove i natt? (album)|Sove i natt?]]* (1988)
* Scandinavia: *[[Scandinavia (album)|Scandinavia]]* (1988)
* Sebastian: *[[Skatten på Sjørøverøya (album)|Skatten på Sjørøverøya]]* (1988)
* Aage Kvalbein: *[[Sanger fra en cello]]* (1989)
* Matti Røssland: *[[Før hanen galer (album)|Før hanen galer]]* (1989)
* Gitarkameratene: *[[Typisk norsk (album)|Typisk norsk]]* (1990)
* Trøste & Bære: *[[Sammen på livet]]* (1990)
* Jan Eggum: *[[Underveis]]* (1991)
* Tor Endresen: *[[Solo (Tor Endresen-album)|Solo]]* (1991)
* Vaktmestern: *[[Vaktmester i særklasse]]* (1991)
* Dag Finn: *[[The Wonderful World of D. Finn]]* (1991)
* Filmmusikk: *[[Aladdin &ndash; Originalt Soundtrack]]* (1993)
* Halvdan Sivertsen: *[[Kjærlighetslandet]]* (1994)
* Ravn: *[[Rød ravn i en blå by]]* (1995)
* The Walt Disney Company: *[[Pocahontas &ndash; Fortellingen og sanger fra filmen]]* (1995)
* Anne Vada: *[[Øy i livet]]* (1995)
* The Walt Disney Company: *[[Ringeren i Notre Dame: norsk original soundtrack]]* (1996)
* Hans Zimmer: *[[Prinsen av Egypt (filmmusikk)|Prinsen av Egypt]]* (1998)
* Anne Marie Kvien: *[[Livsglede (Anne Marie Kvien-album)|Livsglede]]* (1998)
* Ola Slaaen & Regn: *[[Heart to Heart]]* (1998)
* Walt Disney Company: *[[Disney's Mulan]]* (1998)
* Jonas Fjeld: *[[Voice on the Water]]* (1999)
* Anne Marie Kvien: *[[Lengsel (Anne Marie Kvien-album)|Lengsel]]* (2000)
* Det norske jentekor: *[[The Norwegian Girls Choir]]* (2000)
* Jan Eggum: *[[Ekte Eggum]]* (2001)
* IKO: *[[Nå lukker seg mitt øye: Kveldsbønner]]* (2001)
* The Walt Disney Company: *[[Snehvit og de syv dvergene (album)|Snehvit og de syv dvergene]]* (2001)
* Sha-Boom: *[[Fiiire! The Best of Sha-Boom]]* (2002)
* John Vegard Schow: *[[Hvor er du? (album)|Hvor er du?]]* (2002)
* Gnottene: *[[Syng og dans (Gnottene-album)|Syng og dans]]* (2003)
* Countdown Film: *[[Glade jul &ndash; 10 norske julesanger]]* (2004)
* Halvdan Sivertsen: *[[40+]]* (2005)
* Trond Teigen: *[[Distant Shores (Trond Teigen-album)|Distant Shores]]* (2005)
* Grappa: *[[Den røde gitar &ndash; Arbeidersanger i ny drakt]]* (2005)

## Referanser


## Eksterne lenker
* 
* «Geir Rebbestad» , fra Rockipedia
Decliniidae

* 

**Decliniidae** er en artsfattig familie av biller. 

## Utseende
Små (3,5-5,5 millimeter), avlange, glatte, blanke, mørkbrune til svarte biller. Kroppen er hvelvet, nærmest sylindrisk. Antennene er omtrent så lange som hodet er bredt, med en avlang, fem-leddet kølle. Dekkvingene har markerte punktrader. beina er ganske korte og spinkle.

## Levevis
Lite er kjent om biologien til disse billene, og larvene er ukjente. De er funnet i fuktig skog, gjerne ca. 1500 meter over havet. De voksne eter trolig pollen.

## Utbredelse
Familien er kjent fra Øst-Asia: Øst-Sibir og Japan.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea (ev. Scirtoidea)
**** Familien Decliniidae  Nikitsky, Lawrence, Kirejtshuk & Gratshev, 1993
***** Slekten *[[Declinia]]* Nikitsky, Lawrence, Kirejtshuk & Gratshev, 1993
****** *[[Declinia relicta]]* Nikitsky, Lawrence, Kirejtshuk & Gratshev, 1993
****** *[[Declinia versicolor]]* Sakai & Satô, 1996

## Eksterne lenker
* 
* ''Declinia'' sp. på Tree of life
Podabrocephalidae

**Podabrocephalidae** er  en gruppe av biller. Gruppen omfatter bare én kjent art.

## Utseende
En liten (3,8-5,2 millimeter), avlang (ca. tre ganger så lang som bred), hårete bille. Hodet er bredere enn langt med utstående fasettøyne. Antennene er 11-leddete, trådformede og middels lange.

## Levevis
Ingenting er kjent om biologien til denne arten.

## Utbredelse
Arten er kjent fra India.

## Systematisk plassering
Arten har noen ganger vært plassert i underfamilien Cerambycinae i familien trebukker (Cerambycidae) , men det er usikkert om den er i slekt med disse. Den bør kanskje plasseres i familien kamfølerbiller (Ptilodactylidae).

* orden **biller** (Coleoptera)
** underorden **[[Polyphaga]]**
*** overfamilie **[[Cantharoidea]]** (eventuelt Elateroidea eller Chrysomeloidea)
**** familien Podabrocephalidae Pic, 1930
***** *[[Podabrocephalus sinuaticollis]]* Pic, 1913

## Referanser


## Eksterne lenker
* 
* delta-intkey.com - Podabrocephalidae
Priit Narusk

**Priit Narusk** (født 8. desember 1977) er en estisk langrennsløper. Han representerte Estland under Vinter-OL 2002 i Salt Lake City, og under Vinter-OL 2006 i Torino.

## Referanser


## Eksterne lenker
*
Metaxinidae

*Metaxinidae*' er en lite kjent familie av biller. Gruppen omfatter bare én kjent art. 

## Utseende
En liten, avlang, blank, mørk bille, dekkvingene med lyse tegninger. Kroppen er kledt med lange, mørke, utstående børster. Oversiden er nokså kraftig punktert. Antennene er perlekjedeformede. Fasettøynene er forholdsvis små og utstående. Pronotum er nesten sirkelrundt sett ovenfra.

## Levevis
Lite er kjent med sikkerhet om artens biologi, men den er funnet i tilknytning til skjoldlus og rustsopper.

## Utbredelse
Arten lever på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien gnag- og maurbiller, Cleroidea
***** Familien Metaxinidae Kolibač, 2004
****** *[[Metaxina ornata]]* Broun, 1909

## Eksterne lenker
*
Thanerocleridae

*Thanerocleridae*' er en lite kjent familie av biller. 

## Levevis
Sannsynligvis er alle artene rovdyr. *Thaneroclerus buquet* blir gjerne funnet mellom lagrede matvarer og lignende, der den jakter på andre insekter. Andre arter kan finnes under barken på døde trær, på sopp eller i termitt-tuer.

## Utbredelse
Gruppen er utbredt over nesten hele verden, men mangler i Europa og det sørlige Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien gnag- og maurbiller, Cleroidea
***** Familien Thanerocleridae Chapin, 1924
****** Underfamilien Thaneroclerinae
******* Stammen Isoclerini
******** Slekten *[[Isoclerus]]* Lewis, 1892
******** Slekten *[[Compactoclerus]]* Pic, 1939
******* Stammen Thaneroclerini
******** Slekten *[[Meprinogenus]]* Kolíbač, 1992
******** Slekten *[[Neoclerus]]* Lewis, 1892 - Sørøst-Asia
******** Slekten *[[Onerunka]]* Kolíbač, 2012 - én art fra Ny-Guinea
******** Slekten *[[Thaneroclerus]]* Lefebvre, 1838
******** Slekten *[[Viticlerus]]* Miyatake, 1977 - Fiji
****** Underfamilien Zenodosinae
******* Slekten *[[Zenodosus]]* Wolcott, 1910
****** Usikker plassering:
******* Slekten *[[Cleridopsis]]* Champion, 1913 - én art, Mellom-Amerika, nå plassert i slekten *[[Ababa]]*
******* Slekten *[[Cyrtinoclerus]]* Chapin, 1924 - én art, Filippinene

## Eksterne lenker
*
Lakrispipe

**Lakrispipe** er et sukkertøy av lakris formet som en pipe, ofte med røde sukkerkuler på pipehodet. Pipen veier ca. 16 gram, og lakrisen er bløt og søt. Det finnes varianter med blå og gule sukkerkuler, sistnevnte med smak av *sjøsalt*. 

Pipen ble fremstilt allerede på 1920-tallet på Heikki Huhtamäki-fabrikken i Karleby, Finland. Synlig salg av lakrispiper i butikkene ble forbudt i Norge i januar 2010. I august 2013 kom pipen i nyhetsbildet igjen, fordi et kommende EU-direktiv som omhandler tobakksforebygging muligens ville kunne komme til å ramme salg av godterier og leketøy som ligner tobakksvarer. Pipen gikk den gang fri.

## Referanser
Tinn sorenskriveri

**Tinn sorenskriveri** var et sorenskriveri i Telemark fylke mellom 1920 og 1937. Sorenskriveriet ble opprettet ved kongelig resolusjon 16. juli 1920 da det gikk ut av Øvre Telemark østfjelske sorenskriveri. Embetet omfattet Tinn kommune. Ved kongelig resolusjon 21. mai 1937 ble Tinn og Heddal sorenskriverier slått sammen til ett; Tinn og Heddal sorenskriveri. Fra samme tid ble notarialforretningene i Tinn herred lagt til politimesteren i Rjukan.

Tinn og Heddal sorenskriveri skiftet navn til Tinn og Heddal tingrett i 2002. 

## Arkiv
Arkivet etter Tinn sorenskriveri er avlevert til Statsarkivet i Kongsberg. Arkivet har et omfang på 10 hyllemeter. 

## Kilder
Statsarkivet i Kongsberg, arkivkatalog for Tinn sorenskriveri.

## Eksterne lenker
* Arkivkatalog for Tinn sorenskriveri hos Statsarkivet i Kongsberg
Mauroniscidae

*Mauroniscidae*' er en lite kjent familie av biller. Gruppen omfatter bare én kjent art.

## Utseende
Små (3-4 millimeter), gulaktige eller brune biller. Kroppen er kledt med fine, korte hår. Hodet er avrundet, foran trukket ut til en kort snute. Fasettøynene er forholdsvis små og litt utstående. Antennene er forholdsvis korte, uten klubbe, men litt fortykkede mot spissen. Pronotum er mye smalere enn dekkvingene, som har markerte "skuldre" og fine, jevnt fordelte punkter, ingen punktrader.

## Utbredelse
Gruppen finnes bare i den nye verden, der de er utbredt i Nord-, Mellom- og Sør-Amerika.

## Systematisk inndeling
Gruppen ble tidligere plassert i underfamilien børstebiller (Dasytinae) i familien Dasytidae.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien gnag- og maurbiller, Cleroidea
***** Familien Mauroniscidae Majer, 1995
****** Slekten *[[Amecomycter]]* Majer, 1995
****** Slekten *[[Mauroniscus]]* Bourgeois, 1911
****** Slekten *[[Mecomycter]]* Majer, 1995
****** Slekten *[[Mectemycor]]* Majer, 1995
****** Slekten *[[Scuromanius]]* Majer, 1995

## Eksterne lenker
* 
* bugguide.net - Mauroniscidae
Søndre Jarlsberg sorenskriveri

**Søndre Jarlsberg sorenskriveri** var et sorenskriveri i dagens Vestfold. Sorenskriveriet ble opprettet i 1684, og var frem til 1847 sammensatt av følgende tinglag; Ramnes, Borre, Sem, Nøtterøy, Stokke og Andebu. Etter 1847 bestod sorenskriveriet av tinglagene Stokke, Sem og Nøtterøy. Ved resolusjon 20. februar 1849 ble Tjøme overført fra Larvik sorenskriveri.

Ladestedet Åsgårdstrand hørte dels til Sem og dels til Borre. Ved kongelig resolusjon av 7. mai 1849 ble det i sin helhet lagt til Borre under Mellom Jarlsberg sorenskriveri. 

Navnet Søndre Jarlsberg sorenskriveri ble endret til Sør-Jarlsberg sorenskriveri ved kongelig resolusjon av 10. november 1922. Tønsberg byfogdembete ble opphevet i 1933, og byen ble lagt som eget tinglag til Sør-Jarlsberg sorenskriveri. Navnet Sør-Jarlsberg sorenskriveri ble endret til Tønsberg sorenskriveri 23. oktober 1936. Ved resolusjon 6. juni 1952 ble Jarlsberg sorenskriveri opprettet av Sem og Stokke tinglag samt Andebu fra Sandar sorenskriveri. Tønsberg sorenskriveri beholdt tinglagene Nøtterøy og Tjøme ved siden av kjøpstaden Tønsberg. 

## Arkiv
Arkivet etter Søndre Jarlsberg sorenskriveri er avlevert til Statsarkivet i Kongsberg. Arkivet består av rettergangsmateriale, skiftemateriale, tinglysning, vergemålsmateriale, firmaregistre og notarialforretninger. 

## Kilder
Arkivkatalog for Søndre Jarlsberg sorenskriveri, ved Statsarkivet i Kongsberg.

## Eksterne lenker
* Arkivet etter Søndre Jarlsberg sorenskriveri hos Statsarkivet i Kongsberg 
* Skannede pantebøker for Søndre Jarlsberg sorenskriveri
* Skannede skifteprotokoller for Søndre Jarlsberg sorenskriveri
Hallingdal sorenskriveri

**Hallingdal sorenskriveri** var et sorenskriverkontor i Buskerud fylke. Sorenskriveriet ble opprettet ved kongelig resolusjon 9. august 1825, etter at Ringerike og Hallingdal sorenskriveri ble delt. Hallingdal sorenskriveri bestod opprinnelig av to tinglag; Ål og Nes. Gol med Hemsedal ble utskilt fra Nes tinglag 6. mai 1844. Ved kongelig resolusjon 11. desember 1880 ble Hol utskilt fra Ål som eget tinglag. Flå tinglag ble opprettet 21. oktober 1892, og Hemsedal ble eget tinglag 27. juli 1896. Hallingdal sorenskriveri skiftet navn til Hallingdal tingrett i 2002.

## Arkiv
Arkivet etter Hallingdal sorenskriveri er avlevert til Statsarkivet i Kongsberg. Arkivet inneholder i hovedsak rettsprotokoller og saksdokumenter for sivile saker (tvister), skjønn, straffesaker, skifter, auksjoner, tinglysing, firmaregistrering og borgerlige vigsler.

## Kilder
* Arkivkatalog for Hallingdal sorenskriveri hos Statsarkivet i Kongsberg

## Eksterne lenker
* Arkivet etter Hallingdal sorenskriveri hos Statsarkivet i Kongsberg 
* Skannede rettsprotokoller fra Hallingdal sorenskriveri på Digitalarkivet
* Skannede skifteprotokoller fra Hallingdal sorenskriveri på Digitalarkivet
* Skannede pantebøker fra Hallingdal sorenskriveri på Digitalarkivet
Filadelfiakirken

**Filadelfiakirken** er navnet på flere kristne menigheter i Norge, hovedsakelig innenfor pinsebevegelsen:

*Filadelfiakirken Holmestrand
*Filadelfiakirken Lyngdal
*Filadelfiakirken i Mysen
*Filadelfiakirken Oslo
*Filadelfiakirken Sarpsborg
*Filadelfiakirken Fredrikstad
Cyclaxyridae

**Cyclaxyridae** er en gruppe av biller.

## Utseende
Små, bredt ovale, hvelvede, blankt svarte biller. Antennene har en tre-leddet klubbe.

## Utbredelse
Gruppen er utbredt på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien Cyclaxyridae Gimmel, Leschen & Slipinski, 2009
****** Slekten *[[Cyclaxyra]]* Broun, 1893
******* *[[Cyclaxyra jelineki]]* Gimmel, Leschen & Slipinski, 2009
******* *[[Cyclaxyra politula]]* (Broun, 1881)

## Eksterne lenker
*